Diego Pozo

Diego Raúl Pozo (dilahirkan pada 16 Februari 1978) ialah seorang penjaga gol bola sepak Argentina yang kini bermain untuk Colón de Santa Fe.

 Kerjaya Bola Sepak 
 Kelab 
Pozo telah memulakan kerjaya bola sepak beliau apabila bermain bersama kelab Godoy Cruz di Mendoza pada tahun 1995. Beliau juga bermain untuk Huracán, Talleres dan Instituto sebelum menyertai Colón pada tahun 2008.

 Negara 
Pada 20 Mei 2009, Pozo membuat penampilan sulungnya bersama Argentina dalam kemenangan 3-1 perlawanan persahabatan menentang Panama. Pada ketika itu, pemain-pemain pasukan Argentina diambil daripada kelab-kelab di Liga Perdana Argentina. Pada bulan Mei 2010 pula, Argentina berjaya mengalahkan pasukan Haiti dengan keputusan 4-0, di mana Pozo menjaga pintu gol dengan tidak dibolosi pihak lawan."Diego Pozo - Goalkeeper", TEAMTalk.com, dicapai pada 10 Julai 2011. Walaupun beliau menunjukkan prestasi kurang memuaskan, Maradona tetap memasukkan beliau ke dalam pasukan Argentina untuk Piala Dunia FIFA 2010.

 Rujukan 

Kategori:Kelahiran 1978
Kategori:Penjaga gol (bola sepak)
Kategori:Pemain bola sepak Argentina